Document ID: /roh_data/filtered/fineweb-2-filterrobots_roh.jsonl.gz/67188

4 SURSELVA MESEMNA, ILS 21 DA SETTEMBER 2011 Viver e murir en dignitad La Surselva ha introduciu igl emprem Survetsch da punt palliativ el Grischun DA SUSI ROTHMUND / ANR ■ Cun l’introducziun digl emprem Survetsch da punt palliativ el cantun gioga la regiun Surselva ina rolla da piunier el Grischun. Dapi l’entschatta fenadur sustegn il team dil Survetsch da punt palliativ persunas grevamein malsaunas e moribundas per ch’ellas sappien viver e murir en dignitad el liug desiderau. Il Survetsch da punt palliativ ei ina purschida da cussegliaziun supplementara alla tgira dalla spitex. Il team dil Survetsch da punt palliativ ein tgirunzas e tgirunzs diplomai cun in perfecziunament specialisau ella tgira palliativa e/ni oncologica. Quei persunal dil fatg ei engaschaus el Spital regiunal Surselva aschia ch’il spital surpren il survetsch operativ. Il secretariat dil Survetsch da punt palliativ vegn menaus dalla Spitex Foppa che ha surpriu la lavur administrativa. La Regiun Surselva ei purtadra dil niev survetsch ed incumbensadra dalla Spitex Foppa e dil Spital regiunal Surselva. Aschia ha la Regiun Surselva saviu introducir cun l’entschatta fenadur igl emprem Survetsch da punt palliativ dil Grischun. Sco ils representants dils treis partenaris, Regiun Surselva, Spital Glion e Spitex Foppa han declarau il gliendisdis sera a caschun d’ina informaziun pils mieds da massa a Glion ei quei project communabel vegnius introducius per ina fasa d’emprova limitada da dus onns. Suenter quella vegni ei fatg bilanza e decidiu co ei dueigi ir vinavon. Ina ﬁnamira seigi ch’il project da Martin Candinas, Silvio Albin, Hans-Ueli Fuchs ed Anni Adam (da sen.) han presentau il niev Survetsch da punt palliativ Surselva FOTO S. ROTHMUND piunier sursilvan vali sco exempel e ch’ei vegni en enzacons onns purschiu egl entir cantun Grischun in Survetsch da punt palliativ. Per la realisaziun dil project han las organisaziuns participadas basignau ina segirtad ﬁnanziala pils proxims dus onns. Quella garanteschan la Regiun Surselva e la Ligia grischuna encunter il cancer cun mintgamai 48 000 francs. Suenter ils emprems dus onns sto la ﬁnanziaziun dil Survetsch da punt palliativ vegnir reglada da niev. Tenor il commember dalla suprastonza dalla Regiun Surselva, Martin Candinas, sperien ins d’anﬂar soluziuns cuntenteivlas per saver mantener quei survetsch a liunga vesta, eventualmein ensemen cul cantun. «Ei legra nus che la regiun Surselva sa – sco emprema regiun el cantun Grischun – porscher in Survetsch da punt palliativ ed aschia prestar lavur da piunier sin quei sectur», ha Martin Candinas puntuau ed aschuntau: «Igl ei in concept exequius dad A tochen Z e buca mo pil truchet!» Sustegn e levgiament Il miedi da casa da Glion e president dalla cumissiun da sanadad dalla Regiun Surselva Hans-Ueli Fuchs ha presentau il project che duei levgiar a grevmalsauns e mo- ribunds quella fasa dalla veta. Biars hagien il giavisch da star aschi ditg sco pusseivel a casa ni era da turnar a casa per murir. Pils pertuccai e lur parents seigi quei denton in temps fetg grev ed intensiv accumpignaus da bia malsegirtads, temas e damondas. «Cun agid dil Survetsch da punt palliativ duein las persunas pertuccadas saver viver e murir en dignitad ed el liug desiderau», ha Hans-Ueli Fuchs declarau. Quei temps da malsogna e cumiau seigi era ina gronda sﬁda per las tgirunzas dalla spitex, d’instituziuns ed en spital ed era per autras persunas dil fatg. «Per sustener tuts cumpigliai havein nus introduciu il Survetsch da punt palliativ», ha Anni Adam, commembra dalla gruppa da project per tgira palliativa Surselva e menadra dalla Spitex Selva, puntuau. Las tgirunzas diplomadas cun perfecziunament specialisau ella tgira palliativa e/ni oncologica hagien en emprema lingia la funcziun da cussegliadras. Il Survetsch da punt palliativ seigi ina purschida da cussegliaziun supplementara alla tgira dalla spitex, in sustegn per persunas grevamein malsaunas e moribundas, mo era pils confamiliars, las persunas da tgira ed ils miedis da casa. Las ﬁnamiras ein da mitigar ils simtoms engrevionts ed aschia mantener ina qualitad da viver aschi buna sco pusseivel e quei el liug desiderau, che quei seigi a casa, ella casa d’attempai ni el spital. Las tgirunzas specialisadas vegnan cussegliadas dil miedi specialisau per medischina palliativa Cristian Camartin. Ellas han la ﬁnamira da collaborar stretgamein e collegialmein cun la spitex, cun ils miedis da casa e cun tut ils survetschs involvi. Il Survetsch da punt palliativ seigi in survetsch specialisau e cumpletont e buc ina concurrenza pils auters. Perquei hagien las tgirunzas specialisadas che surpendien singulas lavurs da tgira tecnic-medicinalas per impedir ina hospitalisaziun adina era la ﬁnamira da scolar las tgirunzas el liug per che quellas sappien surprender il tractament. Annunzias pil Survetsch da punt palliativ Surselva saveis Vus far sur la spitex en vossa regiun, sur vies miedi da casa ni directamein per telefon 081 926 57 66 (gliendisdis tochen venderdis 07.30–16.00). Cuosts tenor la tariffa dalla spitex. Il Center da formaziun Surselva ei realisaus Ord il rapport da gestiun 2010 dalla Regiun Surselva (6) ■ (mc) Cun la creaziun dil Center da formaziun Surselva ha la Regiun Surselva fatg valer l’impurtonza dalla formaziun enteifer la regiun e tschentau ils binaris necessaris pigl avegnir. Sco quei ch’il niev menader dil Center da formaziun Surselva Curdin Tuor accentuescha vul ins s’engaschar cun forzas unidas per la purschida da scolaziun enteifer la regiun ed aschia sedefender encunter la concurrenza da recrutar scolars che vegn adina pli ferma ed encunter las tendenzas da centralisaziun dallas purschidas da scolaziun. La direcziun generala dalla scola secumpona da Marcus Beer (menader dalla scola mercantila), Lucia Lechmann Carigiet (menadra dil survetsch da logopedia, Monika Riedi (menadra dalla Scola vinavon, Casimir Schmid (menader dalla scola professiunala), Claudio Simonett (menader dalla scola da musica). Sco emploiada d’administraziun ei Nicole Stiefenhofer (Sedrun) vegnida engaschada. Quei gremi che vegn menaus da Curdin Tuor vegn a s’engaschar ils proxims onns per stabilir in ferm center da formaziun che sepresenta anoviars sco unitad che porscha diﬀerentas pusseivladads da scolaziun sil scalem secundar II. Il Center da formaziun Surselva occupa actualmein rodund 120 persunas che instrueschan tut en tut 1820 scolaras e scolars. La sviulta budgetada dil center da formaziun ei carschida per 8,8 milliuns (2010) sin rodund 14,2 milliuns. Scola mercantila Surselva Sut il tetg dalla Scola mercantila Surselva ein pliras partiziuns integradas: la Scola media mercantila, la Scola media specialisada, la Scola professiunala mercantila, la Scola professsiunala da commerci da detagl e la Scola mercantila dil di per carschi. Suenter 11 onns da meriteivel engaschi per la scola ei il rectur Iso Tuor seretratgs la stad 2010. Cun quella caschun eis el vegnius numnaus il «bab» dalla sco- la mercantila e quei malgrad ch’el ei buca staus il fundatur da quella scola. Quei predicat ensiara denton la renconuschientscha per la gronda lavur prestada en favur dalla scola mercantila. Sco successur ei il prorectur Marcus Beer vegnius eligius. La Scola mercantila Surselva occupa rodund 25 scolasts e scolastas en ver 1360 pertschiens da plazzas. Igl onn vargau han 246 scolaras e scolars frequentau quella scola. Scola media mercantila La Scola media mercantila ha saviu surdar igl onn vargau 14 diploms per la ﬁniziun gartegiada dalla Scola media mercantila. Plinavon han ins saviu surdar 12 attestats dalla maturitad professiunala a scolaras e scolars che han absolviu suenter la Scola media mercantila cun success in praticum per contonscher la maturitad professiunala mercantila. Per l’em- prema gada han ins plinavon saviu surdar tschun diploms ad absolventas dalla Scola media specialisada. Scola professiunala mercantila Alla ﬁasta da diplom 2009/2010 han 21 scolaras e scolars astgau retscheiver il diplom per la ﬁniziun gartegiada dalla formaziun da basa extendida (proﬁl E) e 13 absolventas ed absolvents dalla formaziun da basa extendida cun maturitad professiunala (proﬁl M). A 18 scolaras e scolars han ins saviu surdar il diplom da specialista ni specialist da commerci en detagl. En tut han ina scolara el proﬁl E, in scolar el poﬁl M e duas scolaras el proﬁl commerci da detagl ﬁniu ils examens cun ina nota da 5,3. Scola professiunala da commerci da detagl El decuors dils davos 22 onns han en La Scola mercantila Surselva ei in impurtont liug da scolaziun per la regiun. midia 20 emprendistas ed emprendists entschiet ina scolaziun sco commerciants ni commerciantas da detagl. Las entradas digl onn 2010/2011 schain denton cun 13 absolvents considerablamein sut la media. Scola mercantila dil di per carschi Per la Scola mercantila dil di per carschi han ins saviu surdar alla fiasta da diplomaziun 2010 14 diploms. Quella offerta da scolaziun porscha la scola mercantila mo mintga dus onns. Las annunzias ein denton s’augmentadas considerablamein da 16 (2003/2004) sin 31 (2010/2011). Scola professiunala Surselva La Scola professiunala Surselva secumpona dalla partiziun dalla Scola professiunala industriala e porscha la forma- FOTO N. SIMMEN ziun da basa per persunas da differentas professiuns industrialas. Tut en tut frequentan 206 giuvenils la Scola professiunala Surselva. Els vegnan instrui da 7 scolasts e in pensum total da 315 pertschien. Grazia al model da splitting san las emprendistas ed ils emprendists frequentar l’instrucziun professiunala specifica alla Scola professiunala Cuera e l’instrucziun da formaziun generala alla Scola professiunala Surselva a Glion. Sco quei ch’ils responsabels scrivan ei quei model secumprovaus. Cunzun era pil lungatg romontsch ei quei model staus d’avantatg, damai che l’instrucziun ei per part bilinga, pia romontsch e tudestg. Grazia all’introducziun dil model da splitting igl onn 2001 han ins saviu augmentar considerablamein il diember da scolaras e scolars. La stad 2010 ha la scola professiunala saviu surdar 57 diploms. Quater scolaras han contonschiu excellentas notas da varga 5,3. Sco successur da Toni Schmid (Danis) ha la suprastonza regiunala tscharniu Casimir Schmid (Sedrun/Trin) sco niev menader dalla scola professiunala. Scola vinavon Alla Scola vinavon a Glion vegn il 10avel onn da scola offerius en treis partiziuns: formaziun generala, informatica e lungatgs sco era onn da schanza. Quellas direcziuns da scolaziun valan sco formaziuns transitorica ed han per mira da preparar las scolaras ed ils scolars duront in onn per ina formaziun professiunala ni scolara. Alla Scola vinavon instrueschan 10 persunas che repartan in pensum da rodund 320 pertschien. Mintg’onn san maximal 60 scolars frequentar la Scola vinavon. Igl onn da scola 2007/2008 fuva quei aunc stau 62, pigl onn 2010/2011 mo 34.